|  |  |  |  |  |
| --- | --- | --- | --- | --- |
|  |  | |  | | --- | | BULETINI MUJOR I SËMUNDSHMERISË INFEKTIVE  (Pasqyra 14 Sh) | |  | |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Qershor, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin qershor 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit qershor 2022, zënë 37 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 222.3/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 10.8/100.000 banorë. Rrethet Berat, Bulqizë, Krujë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. Gjatë muajit qershor 2022,vihet re një rritje e rasteve me toksikoinfeksion alimentare dhe gastroenterit të paspecifikuar në Kukës për shkak të një shpërthimi. Karakteristika e kurbës epidemike të shpërthimit është e ngjashme me shpërthim me origjinë

hidrike me ndotje me burim pikësor por nga rezultatet e monitorimit te ujit te qytetit nga NJVKSH Kukes dhe ISHP uji nuk paraqet ndotje bakteriale. Treguesit bakteriologjikë dhe fiziko kimikë rezultojnë brenda normave të Standartit Aktual Shqiptar. Duke u nisur nga klinika e lehtë e rasteve dhe eksperienca e shpërthimeve të mëparëshme të ngjashme në zona të ndryshme të vendit dyshohet për infeksion me origjinë virale. NJVKSH Kukës dhe ISHP ka bërë hetimin në terren dhe janë marrë masat përkatëse.

NJVKSH Tiranë gjatë muajit Qershor 2022 ka raportuar një rast me Tifo Abdominale të konfirmuar në laborator privat. Rasti është i grupmoshës 1-4 vjeç , gjinia mashkull nga Rrashbulli, Tiranë. NJVKSH Tirane ka bërë hetimin në vatër dhe ka marrë masat përkatëse.

NJVKSH Shkodër mban peshën kryesore të incidencës së Salmonelozës dhe Shigelozës për muajin qershor 2022 në nivel kombëtar, përkatësisht 5 raste të konfirmuara me Salmonelozë jo-tifoide dhe 8 raste të konfirmuara me Shigelozë.

**Tabela 1: Frekuencat dhe incidencat e sëmundjeve diarreike për muajin qershor 2022**

**(Incidenca raste/100.000 banorë)**

|  |  |  |
| --- | --- | --- |
|  | Raste  qershor 2022 | Incidenca qershor 2022  (raste/100.000 banorë) |
| Tifo abdominale + Paratifo | 1 | 0.03 |
| Salmoneloza | 6 | 0.2 |
| Shigelozë (Disenteri bacilare) | 9 | 0.3 |
| Dizenteri amebike | 0 | 0.0 |
| Toksikoinfeksione alimentare | 309 | 10.8 |
| Gastroenterite (etiologji e panjohur) | 6037 | 210.9 |
| Sëmundje diarreike në total | 6362 | 222.3 |

1. **Sëmundjet EPI**
   1. **Tuberkulozi pulmonar**

Gjatë muajit qershor 2022 janë raportuar 14 raste me TB pulmonar. Nga 14 rastet e raportuara me TB pulmonar, 12 janë të konfirmuara dhe me sputum pozitiv. Rastet pulmonare përkatësisht janë: 9 në Tiranë, 2 në Diber, 1 me Laç, 1 ne Pogradec dhe 1 rast ne Lezhe. Për të gjitha rastet janë lajmëruar dispanseritë përkatëse për të komunikuar me familjarët e tyre, për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndajra e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

1. **Sëmundjet zoonotike**

**Tabela 2. Shpërndarja e zoonozave në muajin qershor 2022, numri total i rasteve dhe incidenca (Antraks Bruceloze, Leptospirozë, Rikecie).**

|  |  |  |
| --- | --- | --- |
|  | Qershor  (Raste 2022) | Incidenca (raste/100,000)  2022 |
|  |
| Antraks (Plasje) | 1 | 0.03 |  |
| Brucelozë | 4 | 0.14 |  |
| Leptospirozë | 0 | 0 |  |
| Rikecie | 0 | 0 |  |

Incidenca e Brucelozës në nivel vendi është 0.14/100.000 banore. Për muajin qershor janë raportuar 4 raste Bruceloze, të konfirmuar 3 raste. Rastet përkatësisht janë të : 1 rast në Korcë, 1 rast në Librazhd, 1 rast në Tepelenë dhe një rast në Tiranë.

Për muajin Qershor 2022 është raportuar 1 rast Antraks i suspektuar nga Tepelena i grupmoshës 45-49 vjeç.

1. **Hepatitet virale**

Në raportimin mujor të sëmundshmërisë infektive gjatë muajit qershor 2022 janë raportuar në total 33 raste me hepatite virale akute (Incidenca 1.15/100.000 banorë) nga të cilat, 25 raste (Incidenca 0.87/100.000 banorë) janë Hepatit viral B (HBV) dhe 7 raste (Incidenca 0.24/100.000 banorë) janë Hepatite virale C (HCV). Rastet me HBV i përkasin bashkisë Tiranë (19 raste), bashkisë Librazhd (3raste) dhe bashkise Fier, Elbasan, Korce me nga një rast secila.

Numri më i lartë i rasteve i përket grup-moshës 35-39 vjeç me 9 raste. (Graf 1, 2)

***Grafiku 1. Shp***ë***rndarja e rasteve me HBV sipas grup-mosh***ë***s, qershor 2022***

***Grafiku 2. P***ë***rqindja e rasteve me HBV sipas grup-mosh***ë***s, qershor 2022***

Numri më i lartë i rasteve i përket grup-moshës 35-39 vjeç (36%).

Rastet me HCV i përkasin bashkisë Tiranë (2 raste) dhe bashkise Elbasan ( 1 rast) . Edhe këto raste janë të shpërndara në grup-moshat aktive, nuk ka raste në grup-mosha pediatrike.

1. **HIV/AIDS**

Gjatë muajit Qershor 2022 janë kryer 28 ekzaminime (17 meshkuj dhe 11 femra) për HIV prej të cilave 10 raste (7 meshkuj) kanë rezultuar HIV pozitiv. Shpërndarja gjeografike e rasteve që kanë rezultuar HIV pozitiv është: Tiranë 4 raste, Lushnjë 3 raste, Durrës 2 raste dhe Elbasan 1 rast. Për sa i përket shpërndarjes sipas grup-moshave: 1 rast i përket grup-moshës 0-4 vjeç, 2 raste i përkasin grup-20-24 vjeç, 2 raste grup-moshës 25-34 vjeç, 2 raste grup-moshës 34-45 vjeç, 1 rast i përket grup-moshës 45-54 vjeç, 1 rast i përket grup-moshës 55-59 vjeç dhe 1 rast i përket grup-moshës 65 + . Rastet e dyshuara kanë ardhur si më poshtë:

3 raste referuar nga laboratorë privat (ALNET-1 rast dhe GENIUS -2 raste), 2 raste janë referuar nga Shërbimi Infektiv pranë QSUT, 1 rast është referuar nga SUSM, 1 rast nga VCT Elbasan, 1 rast nga BKTGJ dhe 2 raste jane diagnostikuar si pasojë e ndjekjes epidemiologjike.

|  |  |  |
| --- | --- | --- |
| INSTITUTI I SHËNDETIT PUBLIK  DEKSI |  |  |